
  	     REPUBLIKA HRVATSKA
BJELOVARSKO-BILOGORSKA ŽUPANIJA
                      OPĆINA BEREK
                   OPĆINSKO VIJEĆE

KLASA:  021-05/26-01/02                                                           
URBROJ: 2103-06-01-26-02					
Berek, 10. lipnja 2026. godine	


Z A P I S N I K

	o radu 7. sjednice Općinskog vijeća Općine Berek održane 10. lipnja 2026. godine u Bereku koja je započela s radom u 19:00 sati.  

 Nazočni  na sjednici (vijećnici): Mirjana Mikulić, Davor Novak, Tomislav Šunjić, Tomislav Varga, Senka Jambrišak, Zvonko Barilarić, Ivica Majurec i Momčilo Branković (8).

Ne nazočni  na sjednici (vijećnici): Josip Marković, Vlado Krpan  (2)

Ostali nazočni na sjednici: načelnik općine Berek Mato Tonković, pročelnica jedinstvenog upravnog odjela Ivana Cindrić Jurčević,  te predstavnik medija Super radija.

Predsjednik Općinskog vijeća otvara 7. sjednicu Općinskog vijeća Općine Berek, pozdravlja prisutne, konstatira da je na sjednici nazočno osam (8) vijećnika te da vijeće može pravovaljano početi sa radom.

Predsjednik Općinskog vijeća čita predloženi dnevni red.

D N E V N I    R E D:

1. Usvajanje Zapisnika s 6. sjednice Općinskog vijeća Općine Berek,
2. Odluka o koeficijentima za obračun plaće službenika i namještenika u Jedinstvenom upravnom odjelu Općine Berek,
3. Odluka o usvajanju  pravila za upravljanje dokumentarnim gradivom i popis dokumentarnog gradiva Općine Berek s rokovima čuvanja,
4. Odluka o davanju prethodne suglasnosti na I. Izmjene i dopune Statuta Dječjeg vrtića „Radost“ Berek,
5. Odluka o mjerilima za naplatu usluga Dječjeg vrtića „Radost“ Berek od roditelja-korisnika usluga,
6. Odluka o brisanju objekata iz evidencije za obračun komunalne naknade,
7. Godišnji izvještaj o ostvarenju proračuna Općine Berek za 2025.godinu.,
8. Odluka o raspodjeli rezultata poslovanja Općine Berek za 2025.godinu,
9. Izvješće o izvršenju Programa održavanja objekata komunalne  infrastrukture za 2025.godinu.,
10. Izvješće o realizaciji Programa građenja objekata i uređenja komunalne infrastrukture  za 2025.godinu.,
11. Odluka o prodaji zemljišta k.č.br. 904,905/2 i 908/12 k.o. Ruškovac u vlasništvu Općine Berek,
12. Odluka o prodaji zemljišta k.č.br. 1919/5 k.o. Gornja Garešnica u vlasništvu Općine Berek,
13. Odluka o prodaji zemljišta k.č.br. 1918/3 i 1919/9 k.o. Gornja Garešnica  u vlasništvu Općine Berek,
14. Pravilnik o provođenju postupka jednostavne nabave,
15. I. Izmjene i dopune Pravilnika o radu dječjeg vrtića „Radost“  Berek
16. Pravilnik o upisu djece rane, vrtićke i predškolske dobi u dječji vrtić „Radost“ Berek i mjerila za sudjelovanje roditelja u cijeni vrtića,
17. Razno

	Predsjednik vijeća Tomislav Šunjić daje dnevni red na usvajanje.
	Bez rasprave, šest (6) glasova „ZA“ ( Mirjana Mikulić, Davor Novak, Tomislav Šunjić, Senka Jambrišak, Zvonko Barilarić i Momčilo Branković) i dva glasa (2) „PROTIV“ (Tomislav Varga i Ivica Majurec) usvojen je dnevni red.  

	Prelazi se na sam rad sjednice po točkama dnevnog reda.


AD.1.  Usvajanje Zapisnika s  6. sjednice Općinskog vijeća Općine Berek

Predsjednik vijeća otvara raspravu po ovoj točci dnevnog reda.
Pošto se više nitko ne javlja za riječ predsjednik vijeća Tomislav Šunjić daje zapisnik  na usvajanje.
Bez rasprave, sa sedam (7) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Ivica Majureci  Momčilo Branković) i jednim glasom (1) „PROTIV“ ( Tomislav Varga ) usvojen je   

„Zapisnik s 6. sjednice Općinskog vijeća Općine Berek“
(Zapisnik s 6. sjednice Općinskog vijeća Općine Berek nalazi se u privitku ovog zapisnika  i čini njegov sastavni dio)

AD.2. Odluka o koeficijentima za obračun plaće službenika i namještenika u Jedinstvenom upravnom odjelu Općine Berek

Tomislav Šunjić započinje s drugom točkom dnevnog reda, te daje riječ pročelnici da obrazloži.
Pročelnica obrazlaže kako je Odluka dopunjena sa jednim radnim mjestom pon nazivom Viši referent za računovodstvo i financije. „Obzirom da se obim posla povećao i zbog vrtića i ostalih poslova, postoji potreba za zapošljavanjem novog djelatnika. Naša kolegica Mira se sprema u mirovinu pa da se djelatnik na vrijeme obuči. Raspisali smo oglas za zapošljavanje na određeno vrijeme koje će s vremenom postati posao na neodređeno. Prijavilo se 8 kandidata od njih je samo troje imamo zadovoljavajuće uvjete. Obavio se razgovor i testiranje. Prisustvovalo je dvoje kandidata, treći se nije pojavio. Njih dvoje nisu prošli na testiranju, imali su jako mali broj bodova, pa smo odlučili poništiti natječaj. Raspisati će se ponovno i nadati se najboljemu. Svi ostali koeficijenti su ostali isti, ništa se drugo nije mijenjalo“, pojašnjava pročelnica.
Predsjednik se zahvaljuje na objašnjenu te otvara raspravu po ovoj točci dnevnog reda.
Za riječ se javlja vijećnik Varga te moli pojašnjenje jer na  Odluci piše prijedlog.
Pročelnica mu objašnjava da je prijedlog zato što se u Odluci dodaje novo radno mjesto viši referent za računovodstvo. Znači samo se dodaje jedno radno mjesto.

 	Pošto se nitko ne javlja za riječ daje na glasanje.
	
Bez rasprave  „ZA“ (6) glasova „ZA“ ( Mirjana Mikulić, Davor Novak, Tomislav Šunjić, Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojena je  
 
„Odluka o koeficijentima za obračun plaće službenika i namještenika u Jedinstvenom upravnom odjelu Općine Berek
(Odluka o koeficijentima za obračun plaće službenika i namještenika u Jedinstvenom upravnom odjelu Općine Berek nalazi se u privitku ovog zapisnika  i čini njegov sastavni dio)

	
AD.3. Odluka o usvajanju  pravila za upravljanje dokumentarnim gradivom i popis dokumentarnog gradiva Općine Berek s rokovima čuvanja

Tomislav Šunjić započinje s trećom točkom dnevnog reda, te daje riječ pročelnici da obrazloži. Pročelnica govori kako se dokumentacija izlučuje na temelju Pravila koje odobrava Državni arhiv u Bjelovaru. Zadnji put je gradivo izlučivano prije 13 godina. Nakupilo se puno gradiva kojima je istekao rok čuvanja, kao na primjer, opomene, izvodi, stari računi. Kako nam je arhiva mala treba mjesta za sljedeće dokumentarno gradivo koje dolazi.
Predsjednik zahvaljuje pročelnici na izlaganju te otvara raspravu po ovoj točci dnevnog reda.
 Pošto se nitko ne javlja za riječ daje na glasanje.
 Sa sedam (7) glasova „ZA“  Mirjana Mikulić, Davor Novak,  Tomislav Šunjić, Zvonko Barilarić , Senka Jambrišak, Ivica Majurec i Momčilo Brankovići) i jednim glasom (1) „PROTIV“ ( Tomislav Varga ) usvojena je  

„Odluka o usvajanju  pravila za upravljanje dokumentarnim gradivom i popis dokumentarnog gradiva Općine Berek s rokovima čuvanja“

(Odluka o usvajanju  pravila za upravljanje dokumentarnim gradivom i popis dokumentarnog gradiva Općine Berek s rokovima čuvanja  nalazi se u privitku ovog zapisnika  i čini njegov sastavni dio).

AD.4. Odluka o davanju prethodne suglasnosti na I. Izmjene i dopune Statuta Dječjeg vrtića „Radost“ Berek

Tomislav Šunjić započinje s četvrtom točkom dnevnog reda i daje riječ pročelnici koja je ujedno i predsjednica vijeća.
Pročelnica govori kako nema puno izmjena, izmjena je zbog promjene Zakona o obrazovanju koji se često mijenja, a Statut mora biti usklađen sa Zakonom. Pošto je općina Berek osnivač Dječjeg vrtića potrebna je Odluka o davanju suglasnosti na izmjene i dopune.
Predsjednik otvara raspravu po ovoj točci  dnevnog reda. Pošto se nitko ne uključuje u raspravu, predsjednik daje na glasanje.
Bez rasprave  „ZA“ (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva  glasa (2) „PROTIV“ ( Tomislav Varga i Ivica Majurec) usvojena je   

„Odluka o davanju prethodne suglasnosti na I. Izmjene i dopune Statuta Dječjeg vrtića „Radost“ Berek
 (Odluka o davanju prethodne suglasnosti na I. Izmjene i dopune Statuta Dječjeg vrtića „Radost“ Berek nalazi se u privitku ovog zapisnika  i čini njegov sastavni dio).

AD.5. Odluka o mjerilima za naplatu usluga Dječjeg vrtića „Radost“ Berek od roditelja-korisnika usluga

Predsjednik vijeća Tomislav Šunjić započinje ovu točku dnevnog reda i daje riječ pročelnici. Pročelnica iznosi kako se bliži nova pedagoška godina  i da sve treba uskladiti. Izmjena tj. dopuna  se odnosi na članak 4. u koji je dodan postotak iznosa koji se plaća s obzirom koje dijete ne provede u vrtiću iz biolog razloga ima pravo da se ukupna cijena umanji za zadovoljavajući broj dana koje dijete nije boravilo u vrtiću. Dopuna se odnosi i na postotak koju plaća roditelj odnosno korisnik je dopuna u članku 4. zadnja točka 30% od mjesečne cijene koju roditelj plaća je 30% od ovih 100%. Za svako treće i naredno dijete roditelj plaća 30 €. Mi nemamo punu takvih slučajeva, za sada je samo jedan. Konkretno  gospođa Đurđica Jambrušić iz Ruškovca od jeseni će ih imati troje u vrtiću, pa će umjesto 300 € plaćati 230 €.
Nadamo se da će na  sljedećim upisima vrtić biti popunjen. Za sada ima 21 mjesto slobodno.
Predsjednik se zahvaljuje i otvara raspravu. Pošto se nitko ne uključuje u raspravu,  daje na glasanje. Sa (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojena je   

„ Odluka o mjerilima za naplatu usluga Dječjeg vrtića „Radost“ Berek od roditelja-korisnika usluga“
           ( Odluka o mjerilima za naplatu usluga Dječjeg vrtića „Radost“ Berek od roditelja-korisnika usluga nalazi se u privitku ovoga zapisnika i čini njegov sastavni dio)

[bookmark: _Hlk217894220]A.D.6. Odluka o brisanju objekata iz evidencije za obračun komunalne naknade

Predsjednik otvara ovu točku dnevnog reda te komentira kako se u materijalima dobila sva potrebna dokumentacija te čita osobe koje su podnijele Zahtjeve za brisanje iz evidencije za obračun komunalne naknade.  Pročelnica se nadovezuje da ima još jedan zahtjev kao nadopuna od Štrbac Dragice i pojašnjava situaciju po zahtjevu. Objekta je lošem stanju i navodi kako korisnica napominje da nije vlasnica objekta nego njezin sin te moli otpis duga. Pročelnica iznosi kako to nije u redu da se dug otpiše, jer je prošlo jako puno vremena te da se nikada nisu žalili na Rješenje o komunalnoj naknadi također nisu napravili odjavu te priložili darovni ugovor. 
Predsjednik zahvaljuje pročelnici, te otvara raspravu.
Za riječ se javlja vijećnik Varga te moli da se u buduće fotografije printaju u boji.
Predsjednik prihvaća kritiku  i nakon kraće rasprave daje na glasanje. Vijećnici se slažu sa odlukom da se objekti obrišu iz evidencije nakon podmirenja duga.  Sa (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Momčilo Branković)  i dva glasa (2) „PROTIV“ ( Tomislav Varga i Ivica Majurec) usvojena je   
„Odluka o brisanju objekata iz evidencije za obračun komunalne naknade „
(Odluka o brisanju objekata iz evidencije za obračun komunalne naknade  nalazi se u privitku ovoga zapisnika i čini njegov sastavni dio)


A.D.7. Godišnji izvještaj o ostvarenju proračuna Općine Berek za 2025.godinu.

Predsjednik otvara 7. točku dnevnog reda i napominje kako se je izvještaj dobio u materijalima , te otvara rasprava. Pošto se nitko ne uključuje u raspravu daje na glasanje.

Sa šest (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojen je   
 
„. Godišnji izvještaj o ostvarenju proračuna Općine Berek za 2025.godinu“
(Godišnji izvještaj o ostvarenju proračuna Općine Berek za 2025.godinu nalazi se u privitku ovoga zapisnika i čini njegov sastavni dio).

A.D.8. Odluka o raspodjeli rezultata poslovanja Općine Berek za 2025.godinu

Predsjednik otvara ovu točku dnevnog reda i napominje kako je Odluka vezana za prošlu točku i otvara raspravu.
Pošto se nitko ne uključuje u raspravu daje na glasanje.

Sa šest (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojena je   

„Odluka o raspodjeli rezultata poslovanja Općine Berek za 2025.godinu“
(Odluka o raspodjeli rezultata poslovanja Općine Berek za 2025.godinu“
nalazi se u privitku ovoga zapisnika i čini njegov sastavni dio)

A.D.9. Izvješće o izvršenju Programa održavanja objekata komunalne  infrastrukture za 2025.godinu.

Predsjednik otvara ovu točku dnevnog reda  i napominje kako su vijećnici u materijalima dobili Izvješće i otvara raspravu. Pošto se nitko ne javlja za riječ predsjednik daje na glasanje.
Sa šest (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojeno je   

„Izvješće o izvršenju Programa održavanja objekata komunalne  infrastrukture za 2025.godinu“
(Izvješće o izvršenju Programa održavanja objekata komunalne  infrastrukture za 2025.godinu (nalazi se u privitku ovoga zapisnika i čini njegov sastavni dio)
                        
A.D.10. Izvješće o realizaciji Programa građenja objekata i uređenja komunalne infrastrukture  za 2025.godinu.

Predsjednik otvara 10. točku dnevnog otvara i otvara raspravu. Pošto se nitko ne uključuje u raspravu daje na glasanje.
Sa (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojeno je   

„Izvješće o realizaciji Programa građenja objekata i uređenja komunalne infrastrukture  za 2025.godinu.“

(Izvješće o realizaciji Programa građenja objekata i uređenja komunalne infrastrukture  za 2025.godinu. nalazi se u privitku ovoga zapisnika i čini njegov sastavni dio)


A.D.11. Odluka o prodaji zemljišta k.č.br. 904, 905/2 i 908/12 k.o. Ruškovac u vlasništvu Općine Berek

Predsjednik otvara 11. točku dnevnog reda. Za riječ se javlja pročelnica koja obrazlaže Zahtjev, te govori kako je to zahtjev gosp. Šoški Nikole. Spomenute čestice bile u vlasništvu njegovog strica, koji je ostavio velike dugove iza sebe. Jedini nasljednik bio je njegov otac koji se odrekao te zemlje, te ih je po sili zakona naslijedila Općina Berek, a on ih sada želi nazad otkupiti od općine.  Vijećnik Novak pita koja je to kuća broj 56. Pročelnica pojašnjava kako on ne bi kupio sve čestice nego samo ove koje su navedene u prijedlogu Odluke, a ne sve one koje se navode na priloženom Izvatku iz zemljišnjih knjiga.
Predsjednik se zahvaljuje i otvara raspravu po ovoj točci dnevnog reda. Pošto se više nitko ne javlja za riječ dajem na glasovanje.

Sa sedam (7) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Momčilo Branković i Ivica Majurec) te jednim (1) glasom „PROTIV“ ( Tomislav Varga) usvojena je   

Odluka o prodaji zemljišta k.č.br. 904,905/2 i 908/12 k.o. Ruškovac u vlasništvu Općine Berek
(Odluka o prodaji zemljišta k.č.br. 904,905/2 i 908/12 k.o. Ruškovac u vlasništvu Općine Berek nalazi se u privitku ovoga zapisnika i čini njegov sastavni dio)

A.D.12. Odluka o prodaji zemljišta k.č.br. 1919/5 k.o. Gornja Garešnica u vlasništvu Općine Berek

Predsjednik otvara ovu točku dnevnog reda i riječ daje pročelnici. Pročelnica govori kako je to Zahtjev od gospođe Ive Čajse. Ta čestica je nadovezuje uz njezinu pa bi si ih htjela spojiti. Prijašnji vlasnicu su tu česticu ogradili žicom, a ona ih je kao takve i kupila, ne znajući mislila je da je o to njeno. Kada je saznala da to ipak nije njezino, uputila je zahtjev za kupnju. Gospođa redovno održava i kosi tu čestici.
Predsjednik se zahvaljuje na izlaganju i otvara raspravu. Pošto se nitko više ne uključuje u raspravu daje na glasanje.
 
Sa šest (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojena je   
„Odluka o prodaji zemljišta k.č.br. 1919/5 k.o. Gornja Garešnica u vlasništvu Općine Berek“

(Odluka o prodaji zemljišta k.č.br. 1919/5 k.o. Gornja Garešnica u vlasništvu Općine Berek  nalazi se u privitku ovoga zapisnika i čini njegov sastavni dio)

A.D.13. Odluka o prodaji zemljišta k.č.br. 1918/3 i 1919/9 k.o. Gornja Garešnica  u vlasništvu Općine Berek 

Predsjednik otvara ovu točku dnevnog reda i riječ daje pročelnici. Pročelnica govori kako je to Zahtjev od gospodina Grebenara koji je zahtjev podnio davno. Za istu česticu 1918/3 zainteresiran je i gospodin Renić. Znači gospodin Grebenar bi otkupio samo jednu česticu 1918/3, a gospodin Renić obadvije čestice.
Predsjednik se zahvaljuje na izlaganju i otvara raspravu. Pošto se nitko više ne uključuje u raspravu daje na glasanje.
Za riječ se javlja vijećnik Varga i govori kako bi gospodin kupio samo dio čestice. Stvar je u tome što na toj čestici općine Berek gospodin već ima dio objekta. Pa smatra da bi se taj dio čestice trebao prodati tom gospodinu po drugoj cijeni.
Pročelnica se nadovezuje govoreći da ako smatra da treba razdvojiti Odluku da će ju razdvojiti . Nakon kraće rasprave predsjednik daje na glasanje.
 Sa osam (8) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Momčilo Branković, Tomislav Varga i Ivica Majurec) usvojena je   
„Odluka o prodaji zemljišta k.č.br. 1918/3 i 1919/9 k.o. Gornja Garešnica  u vlasništvu Općine Berek“
(Odluka o prodaji zemljišta k.č.br. 1918/3 i 1919/9 k.o. Gornja Garešnica  u vlasništvu Općine Berek nalazi se u privitku ovoga zapisnika i čini njegov sastavni dio)

A.D.14. Pravilnik o provođenju postupka jednostavne nabave

Predsjednik otvara ovu točku dnevnog reda i riječ daje pročelnici. Pročelnica govori kako je taj pravilnik bio i prije, ali promijenio se Zakon o javnoj nabavi pa smo ga morali uskladiti sa Zakonom. Promjena se odnosi na iznose. Do sada je jednostavna nabava za radove i usluge bila do 500.000,00 kn odnosno 47.600,00 €, a sada se je uvelike povećala i to na 100.000,00 €.  Narudžbenice su išle do 9.290,00 a sada do 15.000,00 €.  Predsjednik se zahvaljuje i otvara raspravu. Pošto se nitko ne uključuje u raspravu daje na glasanje
Sa (6) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić i Momčilo Branković) i dva glasa (2) „PROTIV“ ( Tomislav Varga i Ivica Majurec) usvojen je   

„Pravilnik o provođenju postupka jednostavne nabave“
(Pravilnik o provođenju postupka jednostavne nabave nalazi se u privitku ovoga zapisnika i čini njegov sastavni dio)

A.D.15. I. Izmjene i dopune Pravilnika o radu dječjeg vrtića „Radost“  Berek

Predsjednik otvara ovu točku dnevnog reda i riječ daje pročelnici. Pročelnica govori kako je pravilnik bio i prije , ali da se mijenja samo jedna stavka a to je da se djelatnicima vrtića poveća naknada za korištenja automobila u službene svrhe, kada idu na edukacije i sastanke. Do sada je bilo 0,25 €  a sada smo stavili 0,40 €, toliko isto imaju i općinski djelatnici.
Predsjednik se zahvaljuje i otvara raspravu. Pošto se nitko ne uključuje u raspravu daje na glasanje.
 Sa osam (8) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Momčilo Branković, Tomislav Varga i Ivica Majurec) usvojene su
„I. Izmjene i dopune Pravilnika o radu dječjeg vrtića „Radost“  Berek“
(I. Izmjene i dopune Pravilnika o radu dječjeg vrtića „Radost“  Berek“ nalazi se u privitku ovoga zapisnika i čini njegov sastavni dio)

A.D.16. Pravilnik o upisu djece rane, vrtićke i predškolske dobi u dječji vrtić „Radost“ Berek i mjerila za sudjelovanje roditelja u cijeni vrtića

Predsjednik otvara ovu točku dnevnog reda i riječ daje pročelnici. Pročelnica govori kako je pravilnik  bitan prilikom upisa djece. U njemu su navedena bitna mjerila kako bi se ostvarile određenje prednosti prilikom upisa i tko ima pravo. Promjene su i usklade sa Zakonom. Prednost imaju djeca roditelja  invalida  domovinskog rata. To su općeniti uvijete pri upisu i ispisu djece iz vrtića.
 Predsjednik se zahvaljuje i otvara raspravu. Pošto se nitko ne uključuje u raspravu daje na glasanje.
Sa (7) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Momčilo Branković i Ivica Majurec) te jednim (1) glasom „PROTIV“ ( Tomislav Varga) usvojen je   

„Pravilnik o upisu djece rane, vrtićke i predškolske dobi u dječji vrtić „Radost“ Berek i mjerila za sudjelovanje roditelja u cijeni vrtića“
(Pravilnik o upisu djece rane, vrtićke i predškolske dobi u dječji vrtić „Radost“ Berek i mjerila za sudjelovanje roditelja u cijeni vrtića nalazi se u privitku ovoga zapisnika i čini njegov sastavni dio)

A.D.17. Razno

Predsjednik otvara točku razno.
Vijećnika Vargu zanima što je sa Turističkom zajednicom. Govori kako Ivanska na 6.sjednici izlazi iz Turističke zajednice. Što je sa nama?
Pročelnica odgovara da je Turistička zajednica zajednica triju općina: Berek, Ivanska i Štefanje. Općina Ivanska je donesla Odluku na koju Ministarstvo turizma mora dati suglasnost. Ministarstvo turizma neće dati  suglasnost dok se ne iz konzultira sa našom županijskom turističkom zajednicom, pojašnjava pročelnica.
Vijećnik Ivica Majurec postavlja pitanje u vezi LAG-a, govori kako je prošlo 6 mjeseci od kada je pitao da se osnuje LAG. Zanima ga do kuda se je došlo s tim.
Pročelnica govori da LAG ne može osnovati jedna općina nego tri općine odnosno  grada koji imaju broj stanovnika veći od 50.000,00.  Općina od 1.106 stanovnika ne može osnovati LAG. Ne možemo se ni pripojiti nekome tko nas ne želi, odnosno nekome tko nas smatra viškom. 
Vijećnik Varga postavlja pitanje kako zbrinuti pse lutalice na području općine da ne rade štetu stanovništvu.
Načelnik odgovara da je jednostavno riješiti pse koji imaju ćip. Koji nemaju trebali bi ići u azil. To su veliki problemi, snalazimo se nekako. Problem je na području cijele županije.
Vijećnicu Senka Jambrišak zanima kako se može automobil kod groblja zbrinuti?
Načelnik odgovara da je dopis policiji upućen. Policija ne želi automobil riješiti jer nije predmet istrage. Pročelnica je nadovezuje da su migranti  uhvaćeni, no automobil nije bio predmet kriminalističke istrage te su ga ostavili te da su nadležne Hrvatske autoceste.
Predsjednik se zahvaljuje svima na dolasku te zatvara sjednicu općinskog vijeća općine Berek.
Sjednica općinskog vijeća zaključena u 20:08 sati.


ZAPISNIČAR:                                                      PREDSJEDNIK OPĆINSKOG VIJEĆA
Ivana Cindrić Jurčević                                         Tomislav Šunjić, dipl.ing.građ

